چهارشنبه 10 مردادماه سال 1386 ساعت 10:07 ق.ظ
حاجی رضوان[1] حاجی رضوان جیران لاری گلنده مقبره نی تورپاخ لارون الی انده سوت ساقدوروب اونه پالچوخ ادنده گوزل ایاخ لارلا اونه یوغورسون سونرا سنین مقبره نی [2]یاپولسون *** سیل بولاغه ذیگیل لره سیلاندا سولار ویستان بولاغوندان آخاندا پوینا تره دوره سینده چیخاندا بیز گلردیک زیارته حاج رضوان بیز چیخردیک سیاحته حاج رضوان چولده یلمیک زاد یریندن چیخاندا توکلوجه داغدا گول ایدن زاماندا توله کچلی ریشه سی دولاندا بیز گلردیک زیارته حاج رضوان بیز چیخردیک سیاحته حاج رضوان گه دیگی اوچ بویوک پیچه واریده ماشون اونان دولانماقا دار ایده سواره یا پیاده نابار ایده بیز گلردیک زیارته حاج رضوان بیز چیخردیک سیاحته حاج رضوان ورد دلیگه [3]هاواسونا گل میشدیک اونی صاف تیز قیه سینه چیخمیشدیک بیر قیه دن سیریلیب و دوش موشدیک اوندان سورا قار قالانه گورموشدیک چیخیب بیر آز اوردا نفس آلموشدیک قارقالاندا[4] مین لر گوگرچین وارده ایاق آسته خلوار خلوار کووای ده چیخیب اوردان بوووس یولون گوز لردیک بیر موتورچون گدیگه جک ایزلردیک باخا باخا گیددیم قدیم زامانا عالام دیزه م گیل نن گل میشدیک داغا اش شک لره یوک لی ییب و مین میشدیک خرره آغاج ایاقینده دوش موشدوک ابوالحسن بیزیم چرخه گوتورده اونا مینیب بیردن اوزون ایتیرده چرخ الیندن چیخده کوچیه قاشده یره دوشده آغزه قانا بولاشده بتول باجی باشوندا چوخ آغلاده بیزه بیر جیغیرده قارقوش ایلده منیم شانسوم اوزومدن تیزتر گیدر کیم منیم دادام جوابونه ویرر؟ دوچرخه نین دوشق قه سی سیننده اکبرقارداش گلیب اونه گورنده دادام بیزه او تقصیره اولدورار آمما اکبر اونی گیزلین دوزالدار دوچرخه ده بیزه داستان اولموشده ذبیح عزت اونا حیران قالموشده اکبر هرگون اونا بیر زاد تاخارده پول دادامی جیب لریندن چیخارده بیرگون تزدن دادام چرخه گوتورده باخده گورده یول گیدمیره اوتورده اکبر چرخه بیرجه قوفول وورموشده داد ایلدی او یوخودان دورموشده ساره کیلید اکبر داداما ویرده دادام قوفله آچده گنه جیغیرده قوفله چرخدن سوکده قیراقا آتده ویرده منه ذبیح گیله یول لاتده ذبیح گیله بیر کوچه دن گیچر دیم ایکی دانا بویوک ایت دن قورخادوم بیره مشه مامود قارا ایتیندن بیره عابباس گیلی ، داما باخاردوم من قوفوله عزت گیله آپاردوم شرم ایلیه اونه دالیا وردیم دادام چرخه مینیب کدلره گید ده اکبر عزا توتده قاپونه وورده *** من و ناصر حسین اینان مین میشدیک قارا موتور ونان داغا گیدمیشدیک موتوره حاجی ایپک گیله قویموشدیک اوردان یرده بیز ویستانا چیخمیشدیک حسین بیردن قیه لردن سیریلده سیریلدی و ال ایاقی قیریلده یددی سک کیز متیر دوشده جیغیرده داش تورپاغی شیرین دیلده سوگورده حسین داغدان دوشده یولدان قیددیک آخسیا آخسیا تکیه یه گلدیک گیددیک یاواش یاواش موتور باشونا میندیک اوچ ترکه له موتور قاشونا گوردیک موتور گازه خراب اولوبده سیمی قریلیب تکیه سسدن دولوبده باخ گور نجه بو امانت قالوبده بیزدن قاباخ باشونا اوشاخ قونوبده *** بیرگون یقیلدیک رفیق لر باهارا هر کس بیر وسیله داغا آپارا یحیی ، عطا، ذبیح میسگر گلمیشده بیزیم اکبر منی ده آپار موشده ذبیح بیر گرامافون گتیرمیشده بیر ینگه صفحه تهراندان چاتموشده شب میگون شب میگون اوخورده قونشه قیزه بیر قالیچه توخورده *** بیزیم عم جان موتور هشتاد آلموشده اوغله عبدول لانی دا میندیرمیشده گلدی بیزیم قاپویا یاد ایلده منی ده میندیرده دلشاد ایلده دالونا دا بیر آغ خورجون آلموشده ایچینه ده ساره فلاکس قویموشده گیددیک تکیه ده کولگه ده دوشدیک گول قیراقوندا بیز چایولار ایشدیک سوگود آغاجونی آستوندا اوت دیک چای ایچه رک فلاکسه بیز بوشاددیک گول ایچینده مرغابی لر اوزورده جوجه لرین اوز دالونا دوزورده بیر گوشه دن کریز سویه گیریرده بیر قیز اوخورایا سو دولدورورده ناهار اوچون نومورتا بیشیرمیشده کد کره سی اونا قاتوب یمیشده نه خوشمزه ناهار اوگون بیز ییدیک اللریز وار اولسون هر کسه دی دیک *** باهار اکین درماقا چوخ قالاندا بیر آز ایشلر یونگول اولان زاماندا کندله هامه اش شک لره یوک لرده آروات اوشاقونان داغا گیدرده مشه نقی دوچرخه سین مینه رده یولی انین بویون بیردن گیدرده باش یوخاری یولدا رکاب وورارده زنگه چالوب قودوقه هورکودرده *** اهمن بهمن ده یر نفس چکرده بیز گیدردیک خرمنه باس دوراردیک ایاقلاردیک و دام داشه سوراردیک یای اولاندا اورا اکین توکردیک اکین بیچماخ تامام باشا گلرده خرمنی تپه سی گوگه گه لرده بیرجوت سغیر قونشودان بورج ایلرده جوته قوشوب خرمنلره سوررده بیر ور آچوب اوستونه چان قویاردیک بیز اوشاق لار اوردا چانا مینردیک یانونا دا بیر خاکا نناز آلاردیک سغیرلر آغزونا بوخاو ووراردیک سغیر اگر بوغدا ییسه مرگ اولور گیدر چوخ سو ایچر جوانمرگ اولور الیمیزدا بویوک گووران آلاردیک بوغدا یین سغیره بیز ووراردیک سغیرلره بابام چاندان آچارده سو وارماقا بیزه گوله یول لارده بیزده گوله گیدیب بالوخ توتاردیک گج قایدیب اوندان کوتک یی یردیک *** بیزیم محل له ده شبیه چیخرده قیه خانوم یرینه سوپوررده بیز آغلاردیک ، دادام ایمام اولارده اکبرآقا ، ایمام باشون کسرده کوچه دن بیر گچه شاققه آلاردوم اله اکبر دییب حمله ادردیم شیمیر کیمی اوشاخلارا قزاردوم دادام تکه شیمیرلره ووراردوم قیه مام مد زینب گیریب آغلارده مشه رمض حمزه جیگر داغلارده از بس او گون مشه رمض آغلاده تامام خلخی گوینون اوگون داغلاده *** بیر ایک کی پی گول ایچینه گیدمیش دیک اولار شبیه لرینه ده باخموش دیک آم ما بیزیم شبیه آیری شبیه ده بیزیم شیمیر سسه آیری سسی ده میرز نبو الله اوردا ایمام اولارده عزت اوللا سسی میدان دولارده عل اکبرخان زینب تکی گلرده رباب کیمین اصغرینی بلرده ایمام آتا مینیب گوزدن ایترده اونه اصغرینان لشگر گوررده حرمله آدله بیر کافر آتارده بیر بویوک اوخ بوغازونا دگرده ایمام آتدان انیب خیمه دالوندا اصغرینه تورپاقا تاپشورارده آمما بیزیم شبه آیره شبیه ده عزت اوللا سسه قشنگ سسی ده *** مسجد قاباقوندا شبیه اولارده او میدان چا ملت اینن دولارده بیر طرف کیشی لر بیر طرف آرواد ایپکعلی دامونا دا چیخرده اورتادا بیر بویوک خیمه قورولموش مسجد دن ده آغاج منبر گلرده دادام ایمام اولوب منبره چیخده آمما شیمیر گلیب خیمه نی یخده نبوللا دا خیمیه اوت وورارده ترکه الده اوشاخلاره قووارده منده او زامانلار اوشاق اولاردوم ایمام خیمه سینده قانا بولاردوم خیمه لره اوت ووراندا قاچوردوم عاشورادا قیچ چیم بیر داشا توتده یخیلدیم و هوشدان گید دیم بیر آن دا نبی گلیب باشوم اوستونده دورده ابن سعد بیر دسته ترکه الینده گلیب منیم باشوما های وورورده عزیز اصغر منیم دادوما چات ده یردن قووزاده یو مسجده گوت ده *** قیه گوله گه لین آتونا میننده اوشاق اودوم اونون دالونا میندیم گادومنان دا یحیی گیله گیدردیم پنجره ده آق پرده لر گورردیم قیه گوله پرده لره تیک میشده اوستونه ده گول باغچاسه توخموشده نچه اوشاق دوغده هیچ بیر قالماده یحیی اوچون سالوم قالان اولماده یحیی دا بیر قز سوماووردان آلده گلده قیه گولی نن اووده قالده قیه گوله جاوان جاوان سوقولده بیر گیجه ده گوزون باغلاده اولده *** قوربان دایه دامنا دوواخ چکرده عم جانوما ده یانونا آلارده تزدن دن آخشاما دوواخ اوینرده تقی بابام باخارده غور وورارده بیزیم بابام کوزه گرلیک ایدرده کوزه نه بیر بویوک اوتاقا یه قرده اکبر گیدیب کوزه لره ده لرده بابام دلیک لره توتوب گوله رده چولمک چاناق دا اوردا دوزه لرده دووله کوزه کولدور قه یی ری لرده هاموسه دوزه لیب آنبار دولاندا کوره ده دوزولوب سورا بی شرده سیل الیمی بولاغی نا یویاندا بادام لاره آغاجینان سیلکاندا اوچ پیچ له باش یوخاری یه چیخاندا خرره آغاجینا نفس آلاندا ویستان یوله بو یولدان آیرولاندا بو گدیک ده سورماخ بویوک هنرده خلق اوزه یاخچی یامانی سیچه جکدیر ایش لی ین ایش له میانه بیله جکدیر چوخ دانوشان بو ایلدن آیرولاجاکدیر ایش بیلن اوغله جوانه قالاجاکدیر خلق اوزه شوخووم ووروب دان سپه جکدیر اوزه اوز اکدیگینه او بیچه جک دیر ظلم ایدن اوز تقاصونه چکه جکدیر بیله بیل ظلم ایدنه او آسا جکدیر سربازودوم شرع مداره توتاندا اوگوندن من نامازه ترک ایله دیم بابام گورده بیردن دیده آی بالام قدیم زامان گوزل ناماز قه لردی دیدم دده نه قدر اگر من قیلام ناماز گلوب شرع مدارا یتیش مز باخدوم گوردوم او آتموش ایل نامازدان قیلوب اوروج توتاندان سورا فاسد و فاجر آدونان چاقورده یردن گویدن اونا سوگوش یاغورده اونه گوردی نطر نظر دن سالده ؟ دیده بالام کیمه بو دونیا قالده ؟ سن آل لاها باخ نامازی قیل گینن روکوعا گید آللاها اگیل گینن شاه گیدن گون بیر منقل اوت قویموشدوم چنگه چنگه اوزل لیک لر توکموشدوم او گون کاپشه نی می قوله یانموشده بیزیم مل لت انقلابا قان موشده ایندی باخ گور خلق نه گونه قالوبده ؟ ال ایاقه جانه ظولمه یانوبده چوخلار مینیب زانتیانه قاچوبده چوخلار ظولمدان بو کشوردن کوچوبده گیدیب لر غربت ده غریب قالوبلار بو وطن دن غریبلیگه کوچوبلار اوشاق اولوب داخی فارسه بیلمیره بویوک کوچوک وطنیمه گل میره آچسالار مرزه هیچ بیر کیمسه قالماز اینان قاچار ، دونوب بورکونه آلماز الکی بیر انتخابات قوروبلار آلتینجی مجلیسه ایشدن سالوبلار هر کسه اوزلره پسند ایدیبلر بیزیم اوچون نماینده قویوبلار اویون جاق اولماقی خرجه چوخ آزدور بیزیم ملت ده چوخ چوخ کینه باز دور باخار باخار هیچ بیر کلمه دی مه زلر بوجور هیچ بیر یتیم مالون یی مه زلر آمما اوگون که یرندن قووزانار یی ین لرین بوغازوندان قان آخار سحر اولوب خوروزلار باینی یاندا ساخ ساق قان لار گلیب ساق قول لیاندا نه نه م اونا خیره خبر دیندا اوغلوم تویوندا بوغارسوق آتاندا اکبر قارداش چل دوختر دن گلنده الین کت آستوندا دالونا قویاندا قیزلر اونی بوی بوسولونا باخسون اکبره دی قیزیل ساحاتون تاخسون دادام دامنا قارلاره کوری ینده من کوچه ده سحردن یوری ینده منه باخوب دامنا تقلید ایدیرده ابوالمعصیم اونا باخوب گولورده بیرگون ناهار ننه م چورک یاپورده تن نیردن تاززا چورک چاقادورده بیز ناهارا نومورتا بیشیرمیش دیک سوفره سالوب هر زاده گتیرمیش دیک اکبرآقا شیمیر بیزه گلمیش ده او سوفره کناروندا اوتورموش ده یوخاره چولده بیر زمینه وارده زمینه اکماقا شریک تاپورده بیردن بولوت گلدی و شاق قول لاده منیم کوچوک زهره مه ده پاتلاده بیر یاقوش باش لاده سیل لر کیمی ده انگار دامنان داش دان سیل لر آخورده بیز ناهاری یاروسونه یی میش دیک اکبرآقا دایه بویور دی میش دیک بیر تیکه ده اکبرآقا یی مه ده بیر کلمه ده من یی میرم دی مه ده کوچه دن بیرنفر بیردن چاقورده محکم بیزیم قاپون چالده باقورده اوی موسه ییب سیل کوچه لره آلده تیز یتی شی سو اوویزه یقیلده دوردیک قاچدیک بیله کولنگه گوتدیک حاصار قاپسوندا بیر بویوک آرخ آچدیک قازدیک تورپاخ لاره بیر یانا توکدیک سیل قاباقون تورپاغونان باغلادیک ننه م هنوز ایوان دا اوتورورده بیزیم اوچون تاززا چورک یاپورده قاچچا قاچچا گید دیم بابام لار گیله باخام گورم اورا سیل زاد گل میه او کوچه ده بیر دانا سیلگا وارده اگرچه سیل یوله اولاردا دارده حاجه راضا باغ دووارون چک میشده دووار چکوب سیل یولونه توتموشده سیل گلمیشده اوز یولونه آچموشده خولبون خراب اولوب دووار یخمیشده سو نادعلی دووارونا دایانده سو مند اولده یوخار یا قووزانده بیر مدتی دووار داوام گتیرده سورا سو اونی گوجونه بیتیرده دوواره سو آلده اله اوستونه یریندن قووزاده یره یاتود ده اوردان چیخدیک داما یوخاره گید دیک خدابخشه محله سینه گوردیک اوردا سویی یولون تنگ ایت میش دیلر هاردا بیله بویوک سیل گورموش دولر سو قایی دیب اولرینه گیریبده خدابخشه معله سینه یخیب ده بیرامعلی طووله سینه سو گیرده نچه دانا قویون قوزون اولدورده کلب حسنی دووارلارونه یخده اطاق لارا گیرده حاصاردان چیخده هر یره پالچوخ لاره دول دور موشده سیل گید میش ده اورا ویران اولموشده آروات اوشاق ناراحت آغلیورده ال لر آچوب یوخاره قارقوشورده بیزیم تافاقوموز نطر داغولده باخ گور قویون لاروم نطر بوغولده اوچ دانا بوغولموش قویون گوروردوم بیرینی بوینوندا مونجوخ سایوردوم بو مونجوخله قویون قوربان مالی ده سیل آی ناماز قوربانه ده بوغوبده سیل یاغوشی توت لیگینه باشلاده آقایازلاخ دره سیندن داشلاده آم ما او خولبونه توتانا لهنت سیل یولونا دووار چه که نه لهنت من ایستیرم بوردا بیر پایا قویام تورکون شعرین درری سینه من سویام بوغارسوقون ال دوورونه چولی یام پوف دنگی نه پوف لیم و بولیام کوله چارشانبادا داما چیخاردیک اوچ دورد کوم ما چوب چیلک که قویاردیک بیر دامجه نفت سپردیک اوت ووراردیک اوتلار اوستوندن بیر بیر آت تولاردیک دادام دی یر بو ایشلر جایز دگیل بیزده اونا بو سنت ده دیردیک ننه م اته گینده فرخه گتیرده چنگه چنگه قارا فرخه یی یردیک مامود بولاغی دره سه هارداده؟ قوش دره نی بویان کنارون داده قوش دره دن بیر سو گلر بیر ورگه سو آچار لار رعیت چی لر گول لره دگیرمان دره سیندن سیل چوخ گلر گول لری آرخونه اوردا سیندیرر سیلاب گلیب گیچر گیدر یولونا گل لر آرخونا شین ماسا دولدورار باراتعلی داما چیخر جار چکر آهای ملت قوش دره دن سو گلر هرکس بیر بیل آلار بیر دسمال چورک رعیت یقی لر قوش دری یه گیدر مامود بولاغونی یدده دره سی گوگرچینی ککلیگی و فره سی چیمن لر ایچینده پوینا تره سی چومچه قاشوق قورباغانی ببه سی من و نورددین و عبدوللا گیددیک بابام چاقورورده بیزده ایشید دیک اینک لره چیمندلرده بوراخدیک یاواش یاواش بایورلارا چیخیردیک اوگون بیر الوان چاناخ تاپموش دیک عتیقه بیر چاناخ گمان ایتمیش دیک آستوندا بیر دانا ایلان یاتموشده ایلانا باخ بیز چوخ اوندان قورخ موش دیک بیر داش گتددیک چاناق اوستونه ووردیک گمان ایتدیک او ایلانه اولدوردیک داش ووردیک و او چاناقه سینموشده دیمه او لانجون توسباقا قالموشده اوزامان لار بیز لاک پشته[5] سوومزدیک بیر داش ووردیک لاک کونه ده سیندیردیک گون لر بوغازون تیغ وورموشدولار بیز چیخن کتیراسونه یغیردیک یغیلن کتیرالاره اوگون بیز کوینک لریمیز جیبینه توکوردیک بسکه گزدیک دولاندیک سوسوز اولدیک اگیلیب آرخ لاردان بوز سو ایچیر دیک بیز بیلمه دن کتیرانی توکوردیک تامام کیتیرالاره بیزایتیر دیک بابام تقی یانونا بیز قاییددیک اینک لره چیمن لردن یغیردیک بابام اوردا اوت و علف دریرده بیز گورنده سکینه دن اوخورده ای عموجان من سوسوزام دی ییرده ای عموجان سو ایسته رم اوخورده اوراخچا الینده یونجا بیچیرده ای عموجان من العطش دی ییرده [1] - حاجی رضوان نام کوهی در شمال کمیجان است . پس از سخنانی که آقای اسدالله امینی در گردهمایی کمیجانیهای مقیم تهران ایراد کرده و به اشعار مرحوم شهریار درباره حیدربابا اشاره کرده و حاجی رضوان را بدان تشبیه نمود ، جرقه های این شعر بلند در ذهن من شراره زد . [2] - در میان اهالی کمیجان و روستاهای حوالی مشهور است که مقبره ای که بنام حاجی رضوان که انسان بسیار خوب و پاک نیت و از اولیاء الله بوده بر بالای کوه مذکور ( قلینجه داغی) قرار دارد با شیر آهو ساخته شده است . [3] - در دامنه های تیز و صخره ای شرقی کوه قلینجه یک غار آهکی با چند دهانه وجود دارد که به تصور بنده در گذشته های دور استودان مردمان زرتشتی ناحیه بوده است و آنرا بنام غار ورد یا ورد دلیگه می نامند . [4] - در دامنه های صخره ای و بلند کوه مذکور شکاف بلندی است که در زمانهای بارش برف در اثر وزش باد برف بداخل آن شکاف وارد شده و انبار میشود ولی چون در فصول گرم و تابستان هیچگاه آفتاب به آن شکاف نمی تابد برف آنجا برای همیشه ماندگار میشود و بعنوان یکی از یخچالهای طبیعی و دائمی در قدیم مورد استفاده مردم قرار میگرفت و مردم در تابستانها از برف آن استفاده میکردند . [5] - در مورد لاک پشت باور محلی بر آن بود که در زمانهای قدیم زنی در حال نان پختن بود ، یکباره متوجه شد که بچه اش خود را کثیف کرده است و او که دستش بند بوده یک چونه خمیر برداشته و کثافت بچه اش را با آن پاک می کند . بخاطر اهانتی که به خمیر و نان کرده بود لانجین خمیر به امر خدا برگشته و به پشت او چسبید و آن زن بدکردار به لاک پشت تبدیل شد .
pes_Arab azb_Arab